Nordjyske Mads Søgaard har modtaget en fornem hæder, som ingen andre danske ishockeyspillere før har været i besiddelse af. Målmanden i Ottawa Senators er nemlig blevet kåret som Rookie Of The Month for februar måned. Det oplyser NHL på sin hjemmeside . Dermed er han den første dansker til at modtage prisen. Mads Søgaard fik sin debut den 2. april 2022. Han var blot den 16. dansker til at få debut i NHL, og nummer to som målmand, efter at Frederik Andersen kom til Anaheim Ducks. Den 22-årige hockeyspiller kommer fra Aalborg og brugte sine ungdomsår i AaB Ishockey, inden han i 2016 drog til Esbjerg. Nordjyden er indtil videre noteret for otte NHL kampe.
Han fik sin debut i NHL den 2. april 2022.